b'\n_START_ARTICLE_\nKultivar\n_START_PARAGRAPH_\nKultiv\xc3\xa1r je z namernim izborom vzgojena rastlina, ki ima \xc5\xbeelene uporabne (na primer zelenjava) ali dekorativne (cvetice) lastnosti. Kultivarji imajo posebno ime z namenom razlo\xc4\x8dbe od ostalih rastlin iste vrste, ki pa teh dolo\xc4\x8denih lastnosti nimajo. Pri razmno\xc5\xbeevanju se lastnosti ohranijo._NEWLINE_Poimenovanje mora biti v skladu s Kodeksom poimenovanja kulturnih rastlin (angl. International Code of Nomenclature for Cultivated Plants, ICNCP)._NEWLINE_Izraz je skoval Liberty Hyde Bailey iz dveh angle\xc5\xa1kih besed: cultivated (kultiviran) in variety (razli\xc4\x8dica).'